**ZAPISNIK SJEDNICE ŠKOLSKOG ODBORA**

 Zapisnik sa 23. sjednice Školskog odbora OŠ Vjekoslava Kaleba Tisno, održane 16. rujna 2015. godine u prostorijama Osnovne škole Vjekoslava Kaleba.

 Sjednici su nazočni: Kristijan Jareb, predsjednik; Jana Ukas, Maja Klarin i Silvio Šoda, članovi; Slavka Plenča, ravnateljica.

Za zapisničara je postavljen Silvio Šoda.

 Nenazočni su: Miro Torić, Martina Fantov i Antonija Modrušan.

 Predsjednik Školskog Odbora Kristijan Jareb je otvorio sjednicu, pozdravio sve nazočne i utvrdio da postoji pravovaljana većina za održavanje sjednice i glasovanje o pojedinim točkama.

 Predložen je i usvojen slijedeći:

 **DNEVNI RED:**

1. Usvajanje zapisnika sa 22. sjednice,
2. Prethodna suglasnost Školskog odbora za produženje ugovora o radu **stručnog suradnika – pedagoga** na određeno nepuno radno vrijeme (20 sati tjedno) do dobivanja suglasnosti MZOS-a.
3. Prethodna suglasnost Školskog odbora za produženje ugovora o radu **stručnog suradnika – knjižničara** na određeno nepuno radno vrijeme (20 sati tjedno) do dobivanja suglasnosti Ureda državne uprave, te rješavanja na temelju natječaja ili na neki od drugih načina određenih Zakonom, a najdulje do 45. dana.
4. Prethodna suglasnost Školskog odbora za produženje ugovora o radu **učiteljice engleskog jezika** na određeno nepuno radno vrijeme (29 sati tjedno) do dobivanja suglasnosti Ureda državne uprave, te rješavanja na temelju natječaja ili na neki od drugih načina određenih Zakonom, a najdulje do 45. dana.
5. Prethodna suglasnost Školskog odbora za produženje ugovora o radu **učiteljice matematike** na određeno puno radno vrijeme do dobivanja suglasnosti Ureda državne uprave, te rješavanja na temelju natječaja ili na neki od drugih načina određenih Zakonom, a najdulje do 45. dana.
6. Financijski izvještaj za razdoblje 01.01.-30.06.2015.
7. Utvrđivanje cijene učeničke marende za školsku godinu 2015./2016.
8. Razno

*Ad.1.* Na zapisnik sa 22. sjednice Školskog odbora nitko od članova nije imao primjedbe te je zapisnik jednoglasno usvojen.

*Ad.2.* Na upražnjeno radno mjesto stručnog suradnika pedagoga ravnateljica je na temelju Uputnice Ureda državne uprave u Šibensko-kninskoj županiji zaposlila 08. rujna 2015. Ivanu Fržop na određeno vrijeme do dobivanja suglasnosti MZOS-a. S obzirom da do isteka roka od 15 dana nije stigla suglasnost Ministarstva, ravnateljica od Školskog odbora traži suglasnost za produženje ugovora do dobivanja suglasnosti. Članovi Školskog odbora jednoglasno su prihvatili prijedlog ravnateljica.

**ZAKLJUČAK**

1. **Daje se prethodna suglasnost ravnateljici za produženje radnog odnosa Ivani Fržop do dobivanja suglasnosti MZOS-a**

*Ad.3**.* Knjižničarka Martina Fantov je otvorila bolovanje te je ravnateljica na zakonski rok od 15. dana primila Anu Raspović i prijavila potrebu za radnikom Uredu državne uprave. S obzirom da do isteka roka od 15. dana nije stigla nikakva obavijest Ureda ravnateljica traži od Školskog odbora produženje ugovora o radu na daljnjih 45. dana. Svi članovi su jednoglasno prihvatili prijedlog ravnateljice.

**ZAKLJUČAK**

1. **Daje se prethodna suglasnost ravnateljici za produženje radnog odnosa Ani Raspović do dobivanja suglasnosti Ureda a najdulje do 45. dana (07. studenog 2015.).**

*Ad.4.* Na upražnjeno radno mjesto učiteljice engleskog jezika ravnateljica je na zakonski rok od 15. dana primila Ninu Belamarić i prijavila potrebu za radnikom Uredu državne uprave. S obzirom da do isteka roka od 15. dana nije stigla nikakva obavijest Ureda ravnateljica traži od Školskog odbora produženje ugovora o radu na daljnjih 45. dana. Svi članovi su jednoglasno prihvatili prijedlog ravnateljice.

**ZAKLJUČAK**

1. **Daje se prethodna suglasnost ravnateljici za produženje radnog odnosa Nini Belamarić do dobivanja suglasnosti Ureda a najdulje do 45. dana (30. listopada 2015.).**

*Ad.5.* Učiteljica matematike Ana Skračić Vukičević je otvorila bolovanje te je ravnateljica na zakonski rok od 15. dana primila Katarinu Jelić i prijavila potrebu za radnikom Uredu državne uprave. S obzirom da do isteka roka od 15. dana nije stigla nikakva obavijest Ureda ravnateljica traži od Školskog odbora produženje ugovora o radu na daljnjih 45. dana. Svi članovi su jednoglasno prihvatili prijedlog ravnateljice.

**ZAKLJUČAK**

1. **Daje se prethodna suglasnost ravnateljici za produženje radnog odnosa Nini Belamarić do dobivanja suglasnosti Ureda a najdulje do 45. dana (03. studenog 2015.).**

*Ad.6.* Svi članovi Školskog odbora su u materijalima za sjednicu dobili i Financijski izvještaj za razdoblje 01.01.-30.06.2015. te je isti dan na raspravu. Nakon rasprave pristupilo se glasovanju, te je Financijski izvještaj jednoglasno usvojen.

**ZAKL****JUČAK**

1. **Usvaja se Financijski izvještaj za razdoblje 01.01.2015. - 30.06.2015.**

*Ad.7.* Ravnateljica je nakon prikupljenih ponuda za školsku marendu i rasprave na Vijeću roditelja utvrdila ekonomsku cijenu marende u iznosu od 7. kuna po danu za učenike viših razreda (V.-VIII.) i 6. kuna po danu za učenike nižih razreda (I.-IV.) te umanjenje iznosa za dvoje djece iz iste obitelji u visini od 10,00 kuna na ukupan iznos, odnosno 20,00 kuna za troje djece iz iste obitelji, te je tražila od Školskog odbora suglasnost za navedene cijene marende. Članovi Školskog odbora su jednoglasno prihvatili prijedlog ravnateljice.

**ZAKLJUČAK**

1. **Utvrđuje se cijena marende u iznosu od 7. kuna po danu za učenike viših razreda, te 6. kuna po danu za učenike nižih razreda.**
2. **Ukupna cijena marende umanjuje se za 10,00 za dvoje učenika iz iste obitelji, odnosno za 20,00 kuna za troje učenika iz iste obitelji.**

*Ad.8.* Pod točkom Razno nije bilo rasprave.

Sjednica je završila u 16:00 sati.

Zapisničar: Predsjednik ŠO:

Silvio Šoda Kristijan Jareb

KLASA: 003-06/15-01/11

URBROJ: 2182/1-12/1-10-15-2

Tisno, 16. rujna 2015.